BAC 1-11

BAC 1-11 (tunnetaan myös nimellä One-Eleven) on brittiläinen vuosina 1963–1982 valmistettu lyhyen matkan suihkumatkustajalentokone.http://www.bac1-11jet.co.uk/ Koneen suunnitteli Hunting Aircraft. Sitä valmisti ja kehitti British Aircraft Corporation, kunnes Hunting ja BAC yhdistyivät muiden lentokonevalmistajien kanssa vuonna 1960.

 Onnettomuudet 

Alla olevaan taulukkoon on listattu kaikki BAC 1-11:lle sattuneet onnettomuudet, jotka ovat johtaneet koneen tuhoutumiseen tai hylkäämiseen.

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Chicklade British Aircraft Corporation  G-ASHG  Koelennolla olleella koneella tehtiin sakkauskokeita. Viidennessä sakkauksessa kone joutui niin sanottuun syväsakkaukseen, eikä miehistö saanut sitä enää oikaistua.    Wisley British Aircraft Corporation 1-11-201AC G-ASJB  Kone lähestyi liian matalalla, osui kiitotiehen liian kovaa ja pomppasi. Pompusta se laskeutui nokkapyörä edellä, pomppasi taas ja laskeutui jälleen nokka edellä. Kone iskeytyi kiitotiehen ja sen laskutelineet romahtivat.    Falls City Braniff International Airways 1-11-203AE N1553  Braniff International Airwaysin lento 250 joutui ukkosmyrskyssä äärimmäisen kovaan turbulenssiin, joka hajotti koneen kappaleiksi.    Blossburg Mohawk Airlines 1-11-204AF N1116J  Mohawk Airlinesin lennolla 40 syttyi tulipalo, kun viallinen venttiili päästi kuumaa ilmaa virtaamaan APU-generaattorin läpi väärään suuntaan. Palo tuhosi koneen takaosan rakenteita, kunnes pyrstö irtosi ja kone syöksyi maahan.    Milano British United Airways 1-11-201AC G-ASJJ  Koneen toisesta moottorista kuului pamaus heti lentoonlähdön jälkeen. Miehistö sulki väärän moottorin ja vähensi samalla vahingossa tehoa myös toisessa moottorissa, joka pamauksesta huolimatta toimi edelleen. Koneen vauhti alkoi pudota ja sen oli tehtävä pakkolasku lentokentän ulkopuolelle.    Manila Philippine Air Lines 1-11-402AP PI-C1131  Philippine Air Linesin lento 158 törmäsi kukkulaan lähestyessään Manilaa.    Constanța Tarom 1-11-424EU YR-BCA  Törmäsi maahan lähestyessään Constanțaa sumussa.    Hampuri Paninternational 1-11-515FB D-ALAR  Paninternationalin lennon 112 moottorit ylikuumenivat lähtökiidon aikana ja lakkasivat toimimasta koneen noustua 300 metriin. Kone teki pakkolaskun moottoritielle, osui ylikulkusillan pilareihin ja hajosi osiin. Ylikuumenemisen aiheutti polttokammioon suihkutettavan veden sekaan vahingossa joutunut kerosiini.    Bahía Blanca Austral Lineas Aéreas 1-11-521FH LV-JNR  Koneen toinen moottori menetti tehoa heti lentoonlähdön jälkeen. Miehistö laskeutui takaisin kiitotielle, jossa kone osui sotilaskoneille tarkoitettuihin pysäytyskaapeleihin. Kaapelit hajosivat puhkaisten polttoainesäiliön, ja kone syttyi palamaan.    São Paulo Transbrasil 1-11-520FN PP-SDQ  Kone joutui laskukiidossa vesiliirtoon. Kun näytti, ettei konetta saada pysäytettyä ajoissa, miehistö ohjasi sen ulos kiitotieltä.    South Lake Tahoe Jet Travel 1-11-401AK N711ST  Kone osui lumikinokseen kesken nousukiidon ja ajautui ulos kiitotieltä. Nokkapyörä ja oikean puolen siipi irtosivat.    Zamboanga Philippine Air Lines 1-11-527FK RP-C1161  Kuusi muslimikapinallista kaappasi Philippine Air Linesin lennon 116. He pakottivat lennon laskeutumaan Zamboangaan ja vaativat rahaa ja pääsyä Libyaan. Turvajoukkojen yrittäessä koneen valtaamista alkoi tulitaistelu, jonka aikana kaapparit räjäyttivät kranaatteja. Kolme kaapparia ja kymmenen matkustajaa kuoli.    São Paulo Transbrasil 1-11-520FN PP-SDS  Kone pomppasi laskeutuessaan ohjausvirheen vuoksi ja laskeutui pompusta keula edellä. Nokkapyörä romahti ja kone ajautui ulos kiitotieltä.    San Carlos de Bariloche Austral Lineas Aéreas 1-11-420EL LV-JGY  Austral Lineas Aéreasin lento 9 törmäsi maastoon miehistön aloitettua lähestymisen liian aikaisin ja laskeuduttua liian matalalle.    Rochester Allegheny Airlines 1-11-203AE N1550  Allegheny Airlinesin lento 453 lähestyi huonossa säässä liian suurella nopeudella miehistön heikon tilannetajun vuoksi. Miehistö sai koneen maahan vasta kiitotien puolivälissä, eikä jäljellä ollut enää tarpeeksi kiitotietä koneen pysäyttämiseen. Kone ylitti sadevesiojan kiitotien päässä ja päätyi ruohoalueelle sen takana.    Buenos Aires Austral Lineas Aéreas 1-11-529FR LV-LOX  Austral Lineas Aéreasin lennon 901 miehistö menetti huonossa säässä koneen hallinnan, ja se syöksyi Río de la Plataan.    Tacloban Philippine Air Lines 1-11-527FK RP-C1182  Koneen laskukiito meni pitkäksi ja se päätyi mereen.    Manila Philippine Air Lines 1-11-516FP RP-C1193  Philippine Air Linesin lento 124 ajautui ulos kiitotieltä laskeutuessaan rankkasateessa. Se ylitti autotien tuhoten useita autoja, joissa kuoli kahdeksan ihmistä.    Okada Air 1-11-320AZ 5N-AOT  Okada Airin lennon 307 kapteeni otti koneen ohjaukseensa juuri ennen laskeutumista, kun perämies ei huonossa säässä nähnyt kiitotietä. Kone osui kiitotiehen kovaa, pomppasi ja tuli nokkapyörä edellä maahan, jolloin nokkapyörä romahti. Kone ajautui ulos kiitotieltä, ja toinen päälaskuteline irtosi.    Sokoto Okada Air 1-11-402AP 5N-AOW  Lagosista Kanoon matkalla olleen lennon miehistö ei päässyt lentämään Kanoon ukkosrintaman vuoksi. Sen sijaan he huomasivat olevansa lähellä Sokotoa, mutta lentoasema oli jo suljettu ja kiitotievalot sammutettu. Polttoaineen vähyyden vuoksi miehistö joutui tekemään pakkolaskun avoimeen maastoon. Koneen laskutelineet irtosivat ja se hajosi osiin.    Port Harcourt Kabo Air 1-11-204AF 5N-KBG  Kone pomppasi takaisin ilmaan perämiehen yrittäessä laskeutumista, jolloin kapteeni otti koneen ohjaukseensa. Lentoinsinööri luuli kapteenin keskeyttävän laskeutumisen ja nosti laskutelineet. Kapteeni kuitenkin laskeutui, mutta telineet oli jo vedetty sisään.    Sokoto Kabo Air 1-11-204AF 5N-KBA  Miehistö laskeutui vahingossa Sokoton vanhalle lentoasemalle. He yrittivät nousta uudelleen lentoon, mutta keskeyttivät yrityksen, ja laskukiito meni pitkäksi.    Kaduna Hold Trade Air 1-11-208AL 5N-HTA  Ajautui ulos kiitotieltä laskeutuessaan huonossa säässä.    Tamanrasset Oriental Airlines 1-11-515FB 5N-IMO  Nigerian jalkapallomaajoukkuetta kuljettanut kone yritti kolmesti lähestyä Tamanrassetia huonossa näkyvyydessä. Neljännellä yrityksellä kone ei ollut linjassa kummankaan kiitotien kanssa. Se osui laskeutuessaan valopylvääseen ja rakennukseen ja hajosi osiin.    Istanbul Tarom 1-11-525FT YR-BCO  Taromin lento 261 osui kiitotiehen kovaa, pomppasi ja tuli maahan nokkapyörä edellä. Nokkapyörä romahti ja kone ajautui ulos kiitotieltä.    Tukholma Tarom 1-11-525FT YR-BCM  Taromin lento 335 joutui laskeutuessaan tuulenpuuskaan, pomppasi ja osui kiitotiehen nokkapyörä edellä. Nokkapyöräohjaus vioittui ja kone ajautui ulos kiitotieltä.    Calabar ADC Airlines 1-11-203AE 5N-BAA  Laskukiito meni miehistön virheiden vuoksi huonossa säässä pitkäksi. Kone kulki ojan yli ja pysähtyi vasta 1,5 kilometrin päässä.    Libreville Eagle Aviation 1-11-412EB 5N-BDC  Laskukiito meni pitkäksi, koska kummankaan moottorin suihkujarru ei toiminut.    Abuja Albarka Air 1-11-401AK 5N-MBM  Vaurioitui myrskyssä korjauskelvottomaksi.    Abuja Savanah Airlines 1-11-523FJ 5N-BDU  Vaurioitui myrskyssä korjauskelvottomaksi.    Kano EAS Airlines 1-11-525FT 5N-ESF  EAS Airlinesin lento 4226 sakkasi pian lentoonlähdön jälkeen ja syöksyi asuinalueelle tuhoten 23 taloa, koulun ja moskeijan. Onnettomuudessa kuoli 71 koneessa ollutta sekä 78 ihmistä maassa. 

 Lähteet 

 Aiheesta muualla 

Luokka:Brittiläiset matkustajalentokoneet
Luokka:1960-luvun matkustajalentokoneet